เปียงยาง
เปียงยาง () คือเมืองหลวงของประเทศเกาหลีเหนือ เป็นเขตแหล่งเศรษฐกิจที่สำคัญที่สุดของประเทศเกาหลีเหนือ ในอดีตนั้นเคยเป็นเมืองหลวงของหลายอาณาจักร เช่น ใน 2333 ปีก่อนคริสต์ศักราชนั้นเคยเป็นเมืองหลวงของอาณาจักรโชซ็อนโบราณ ในสมัยนั้นมีชื่อว่าเมืองวังก็อมซ็อง ในปี ค.ศ. 427 ได้เป็นเมืองหลวงของอาณาจักรโคกูรยอ มีชื่อว่าเมืองเปียงยาง จนถึงปี ค.ศ. 668 ที่อาณาจักรโคกูรยอล่มสลายลง
จัตุรัสคิม อิล-ซ็อง
จัตุรัสคิม อิล-ซ็อง เป็นลานกว้างขนาดใหญ่ตั้งอยู่ใจกลางกรุงเปียงยาง เกาหลีเหนือ สถานที่นี้เป็นที่ทําการพรรคแรงงานเกาหลีและใช้ในการสวนสนามกองทัพเกาหลีเหนืออีกด้วย อีกทั้ง ชื่อของจัตุรัสนั้นได้มาจากผู้นําเกาหลีเหนือคนแรกคิม อิล-ซ็อง